Περιεχόμενο θεωρούνται τα κινητά αντικείμενα που βρίσκονται στον στεγασμένο χώρο της κατοικίας, σε κοινόκτητους χώρους και σε αποθήκες που ανήκουν στο κτίριο, ανήκουν σε εσάς ή την οικογένειά σας και αποτελούν συνήθη οικιακό εξοπλισμό (έπιπλα, σκεύη, οικιακές ηλεκτρικές συσκευές, προσωπικά αντικείμενα, ενδύματα και είδη ιματισμού). Τα σταθερά αντικείμενα που είναι προσαρτημένα στο κτίριο και μπορούν να αφαιρεθούν και να εγκατασταθούν αλλού χωρίς να μειωθεί η αξία τους (π.χ. κλιματιστικά, σποτάκια, φωτιστικά, εντοιχισμένες ηλεκτρικές συσκευές κ.λπ.). Στην έννοια του περιεχομένου δεν περιλαμβάνονται αντικείμενα που προορίζονται για επαγγελματική χρήση, καθώς και αντικείμενα ιδιαίτερης αξίας, έργα τέχνης και κοσμήματα. Το ανώτατο όριο κάλυψης για κάθε αντικείμενο ξεχωριστά είναι 2.000 €.